สอบถามค่ะ ปกติทานยาคุมกำเนิดมาครบ2เดือนแล้ว. แต่ช่วงเริ่มแผงที่3 กินช้าไป4วัน (แผงที่2 เม็ดสุดท้าย วันที่2สิงหาคม ต้องเริ่มแผงใหม่วันที่3สิงหา ) แต่ไปเริ่มแผงใหม่วันที่ 7สิงหาคม แล้ววันที่ 6 และ 8 สิงหาได้มีเพศสัมพันธ์แบบหลั่งนอกไม่ได้ใช้ถุงยางร่วมด้วย. กรณีนี้ต้องทานยาคุมฉุกเฉินไหมคะ
สวัสดีค่ะ การใช้ยาคุมกำเนิดแบบแผงรายเดือนในช่วงต่อแผงนั้น เมื่อกินแผงเก่าหมด กรณีเป็นแบบ 28 เม็ด ให้กินแผงใหม่ต่อเลยทันทีแต่หากมีการเว้นระยะไปดังกล่าวมา อาจจะต้องกินยาในแผงใหม่ให้ครบ 7 วันติดต่อกันก่อนค่อยมีเพศสัมพันธ์แบบไม่ป้องกันได้ดังนั้นกรณีนี้การมีเพศสัมพันธ์ในช่วงวันที่ 6 และ 8 สิงหา อาจมีโอกาสตั้งครรภ์ได้เช่นกัน จึงอาจจะมีข้อบ่งชี้ในการใช้ยาคุมฉุกเฉินตามไปภายใน 72 ชั่วโมงหลังมีเพศสัมพันธ์เพื่อป้องกันการตั้งครรภ์ต่อไป และสามารถใช้ร่วมไปกับยาคุมแบบปกติได้ค่ะสังเกตรอบเดือนในช่วงครบยาแผงนี้อีกครั้ง หากประจำเดือนไม่มา ให้ซื้อชุดตรวจครรภ์ทางปัสสาวะมาตรวจดูอีกครั้งว่าไม่ตั้งครรภ์จริง จึงค่อยเริ่มยาคุมแผงใหม่ได้